pythainlp/thai-wiki-dataset-v3 huggingface dataset:
กองพลอาบู อาลี มุสตาฟา

กองพลอาบู อาลี มุสตาฟา (Abu Ali Mustapha Brigades; ภาษาอาหรับ: katā'ib abu ‘ali mustafā) เป็นส่วนหนึ่งของแนวร่วมประชาชนเพื่อการปลดปล่อยปาเลสไตน์ ในเขตปกครองปาเลสไตน์ในเวสต์แบงก์ ฉนวนกาซา และเยรูซาเล็มตะวันออก กองพลนี้ตั้งชื่อตามอาบู อาลี มุสตาฟา ผู้นำแนวร่วมประชาชนเพื่อการปลดปล่อยปาเลสไตน์ที่ถูกอิสราเอลลอบสังหารเมื่อเดือนสิงหาคม พ.ศ. 2544 โจมตีทั้งเป้าหมายทางทหารและพลเรือน
== ปฏิบัติการ ==
ตัวอย่างการโจมตีของกองพลนี้ได้แก่
การลอบสังหาร Meir Lixenberg ในเวสต์แบงก์เมื่อ 27 สิงหาคม พ.ศ. 2544
การลอบสังหารนักการเมืองของอิสราเอล เรฮาวาม เซวี เมื่อ 21 ตุลาคม พ.ศ. 2544
ระเบิดพลีชีพในอิสราเอลหลายครั้งโดยทางกองพลได้กล่าวอ้างไว้ในเว็บไซต์ของตน
ขบวนการแบ่งแยกดินแดนปาเลสไตน์
ต่อตระกูล ใบเงิน

ต่อตระกูล ใบเงิน   หรือ หรือรู้จักกันในนาม ต่อ ซิลลี่ฟูลส์ เกิดเมื่อวันที่ 10 ตุลาคม พ.ศ. 2516 เป็นนักดนตรี และ มือกลองของวง ซิลลี่ฟูลส์ อดีตมือกลองของวง สปริง และ วิซาร์ด จบการศึกษาระดับปริญญาตรี จากคณะมนุษยศาสตร์และสังคมศาสตร์ มหาวิทยาลัยราชภัฏจันทรเกษม สาขาวิชาดนตรีสากล มีชื่อเสียงจากการเป็นสมาชิกมือกลองของวง ซิลลี่ ฟูลส์ ที่มาแทนที่ เต้ย - กอบภพ ใบแย้ม อดีตมือกลองของทางวงที่ได้ลาออกในช่วงปี พ.ศ. 2542 ต่อมาเป็นมือกลองของวงโกสต์ และเป็นมือกลองแบ็คอัพให้แก่ เสก โลโซ และหลังจากที่เสกกลับไปทำวงโลโซแล้ว รัตน์ โกบายาชิ มือกลองของวงซิลลี่ ฟูลส์ ที่มาทำหน้าที่แทนต่อ จึงได้ยกตำแหน่งมือกลองกลับไปให้ต่อเช่นเดิม
== ผลงาน ==
==== สปริง ====
สปริงด็อกกี้
==== วิซาร์ด ====
Wizard (EP)
พ่อมด
==== ซิลลี่ ฟูลส์ ====
Candyman (พ.ศ. 2542)
Mint (พ.ศ. 2543)
Juicy (พ.ศ. 2545)
King Size (พ.ศ. 2547)
Mini (พ.ศ. 2550)
The One (พ.ศ. 2551)
ทำร้าย (พ.ศ. 2553)
สูญญากาศ (พ.ศ. 2555)
แพ้ความอ่อนแอ (พ.ศ. 2564) (บันทึกเสียงกลองและร่วมแสดงมิวสิควิดีโอในฐานะแขกรับเชิญพิเศษ)
=== ผลงานเบื้องหลังให้กับศิลปินอื่นๆ ===
==== Bodyslam ====
Bodyslam (พ.ศ. 2545)
Drive (พ.ศ. 2546)
==== ธีรภัค มณีโชติ ====
TEN SOLO (พ.ศ. 2547)
Play It Forward (พ.ศ. 2550)
==== จีระนันท์ กิจประสาน ====
Me' HAPPENING (พ.ศ. 2550)
==== เสก โลโซ ====
I'm Back (พ.ศ. 2556)
Love and Peace (พ.ศ. 2557)
Part 2 (พ.ศ. 2558)
รักเธอจนวันตาย (พ.ศ. 2559)
ซาตาน (พ.ศ. 2559)
อ้อนวอน (พ.ศ. 2559)
อาจเป็นเพราะรักเธอ (พ.ศ. 2559)
ฉันเกิดในรัชกาลที่ 9 (พ.ศ. 2559)
==== Dax Rock Rider ====
กลับตัวกลับใจ (พ.ศ. 2559)
อย่าปล่อยมือฉันได้ไหม (พ.ศ. 2560)
ครึ่งฝัน (พ.ศ. 2562)
ลมเป่าไฟ (พ.ศ. 2563)
==== ศุภรุจ เตชะตานนท์ (MR.LONELY) ====
โง่ยืนหนึ่ง (พ.ศ. 2563)
==== เอ๊ะ จิรากร ====
ฉันมาเพื่อลบคืนวันเก่าๆ (พ.ศ. 2563)
==== โจอี้ ภูวศิษฐ์ ====
ดวงเดือน (พ.ศ. 2563)
โอ๊ย (พ.ศ. 2564)
==== 7 Days Crazy ====
คอเหล็ก (พ.ศ. 2565) (Featuring ร่วมกับ เหน่ง Y Not 7)
=== ผลงานการแต่งเพลง ===
==== สไมล์บัฟฟาโล่ ====
สาวชุดดำ
=== ผลงานการแสดงและโฆษณา ===
==== ผลงานโฆษณา ====
โฆษณา Yamaha
==== ผลงานการแสดง ====
ละคร คมฅน ทาง สถานีโทรทัศน์สีกองทัพบกช่อง 7 รับบท นาค
== ชีวิตส่วนตัว ==
ต่อ - ต่อตระกูล ใบเงิน คบหาดูใจกับตฤณ ใบเงิน (วิเศษสมบัติ) นักร้องนักดนตรีเป็นเวลา 5 ปี ก่อนจะสมรสในปี พ.ศ. 2546 โดยทั้งคู่ได้มีลูกชายจำนวนสองคน คือ ไข่ตุ๋น และ ไข่เต่า โดยไข่ตุ๋นได้เจริญรอยตามพ่อและตีกลองชุดในเวลาต่อมา ได้เข้าร่วมวงดุริยางค์โรงเรียนสารสาสน์อีกด้วย ส่วนไข่เต่าเรียนกีต้าร์อย่างจริงจัง และเล่นเบสอย่างจริงจังเช่นกัน 
== อ้างอิง ==
นักดนตรีชาวไทย
บุคคลจากโรงเรียนมัธยมวัดเบญจมบพิตร
บุคคลจากมหาวิทยาลัยราชภัฏจันทรเกษม
ประชากรโลก

ประชากรโลก เป็นจำนวนมนุษย์ทั้งหมดที่ยังมีชีวิตอยู่บนโลก ซึ่งปัจจุบันองค์การสหประชาชาติ (UN) ประมาณการว่าประชากรโลกมีจำนวนราว ๆ 7,300 ล้านคน ณ เดือนมกราคม ค.ศ. 2020  และประมาณว่าเกิน 8 พันล้านคนไปเมื่อเดือนพฤศจิกายน 2022
ประชากรโลกเพิ่มขึ้นอย่างต่อเนื่องนับแต่ทุพภิกขภัยใหญ่และแบล็กเดทราวปี ค.ศ. 1350 ซึ่งขณะนั้นประชากรโลกมีราว 370 ล้านคน โดยในช่วงคริสต์ทศวรรษที่ 1950 และอีกระยะหนึ่งช่วงระหว่างคริสต์ทศวรรษ 1960 และ 1970 อัตราการเพิ่มขึ้นของประชากรเพิ่มสูงขึ้นไปอยู่ที่กว่า 1.8% ต่อปี โดยมีอัตราการเพิ่มขึ้นของประชากรสูงสุดในประวัติศาสตร์ในปี ค.ศ. 1963 ที่ 2.2% ต่อปี ทั้งนี้ ในปี ค.ศ. 2012 อัตราการเพิ่มขึ้นของประชากรโลกลดลงมาอยู่ที่ 1.1% ต่อปี หากมองที่จำนวนเกิดนั้น ในช่วงปลายคริสต์ทศวรรษที่ 1980 ถือว่ามีจำนวนเกิดมากที่สุดที่ราว 139 ล้านคนต่อปี  และในปัจจุบัน คาดการณ์ว่าจำนวนเกิดจะคงที่ต่อเนื่องไปนับแต่ปี ค.ศ. 2011 หรือที่ราว 135 ล้านคนต่อปี ในขณะเดียวกันจำนวนตายจะเพิ่มขึ้นจากราว 56 ล้านคนต่อปีในปัจจุบันเป็นราว 80 ล้านคนในปี ค.ศ. 2040
ประชากรโลกมีจำนวนถึง 7,000 ล้านคนเมื่อวันที่ 31 ตุลาคม ค.ศ. 2011 จากคาดการของกองทุนประชากรแห่งสหประชาชาติ และวันที่ 21 มีนาคม ค.ศ. 2012 ตามประมาณการของสำนักสำมะโนสหรัฐอเมริกา (USCB)
นักวิเคราะห์บางคนตั้งคำถามว่า ประชากรโลกจะเติบโตได้ต่อไปหรือไม่ โดยอ้างแรงกดดันที่เพิ่มขึ้นต่อสิ่งแวดล้อม ปริมาณอาหารโลก และทรัพยากรพลังงาน
นักวิชาการบางส่วนประมาณการประชากรที่เคยมีชีวิตอยู่บนโลกที่ราว 100,000 ถึง 115,000 ล้านคน
==ประชากรแบ่งตามภูมิภาค==
มนุษย์อาศัยอยู่อย่างถาวรในหกในเจ็ดทวีปของโลกเป็นจำนวนมาก ทวีปเอเชียเป็นทวีปที่มีประชากรมากที่สุด โดยผู้อยู่อาศัย 4,200 ล้านคน คิดเป็นกว่า 60% ของประชากรโลก เพียงสองประเทศที่มีประชากรมากที่สุดในโลก คือ จีนและอินเดีย รวมกันก็มีประชากรราว 37% ของประชากรโลกแล้ว ทวีปแอฟริกาเป็นทวีปที่มีประชากรมากที่สุดเป็นอันดับสอง โดยมีประชากรราว 1 พันล้านคน หรือ 15% ของประชากรโลก ทวีปยุโรปมีประชากร 733 ล้านคน คิดเป็น 11% ของประชากรโลก ขณะที่ภูมิภาคละตินอเมริกาและแคริบเบียนเป็นที่อยู่ของประชากรโลกราว 600 ล้านคน (9%) อเมริกาเหนือ (Northern America) ซึ่งส่วนใหญ่ประกอบด้วยสหรัฐอเมริกาและแคนาดา มีประชากรราว 352 ล้านคน (5%) และโอเชียเนีย ภูมิภาคที่มีประชากรน้อยที่สุด มีผู้อยู่อาศัยราว 35 ล้านคน (0.5%) ส่วนทวีปแอนตาร์กติกา แม้จะไม่มีประชากรอยู่อาศัยแน่นอนเป็นการถาวร แต่ก็มีประชากรนานาประเทศจำนวนหนึ่งที่เปลี่ยนแปลง ส่วนใหญ่ในสถานีวิทยาศาสตร์ขั้วโลก ประชากรนี้มีแนวโน้มเพิ่มขึ้นในฤดูร้อนและลดลงอย่างมีนัยสำคัญในฤดูหนาว เพราะนักวิจัยผู้มาเยือนกลับประเทศแม่
==ประชากรมากที่สุดแบ่งตามประเทศ==
ในเดือนพฤศจิกายน 2012 ประชากรราว 4,060 ล้านคนอาศัยอยู่ในสิบประเทศข้างต้น คิดเป็นราว 58% ของประชากรโลก

===ประเทศที่มีประชากรหนาแน่นที่สุด===
ตารางด้านล่างแสดงรายชื่อประเทศที่มีประชากรหนาแน่นที่สุดของโลก ทั้งในแง่ความหนาแน่นสัมบูรณ์และความหนาแน่นสัมพัทธ์กับประชากรทั้งหมด

{| class="wikitable sortable"
|+ 10 ประเทศที่มีประชากรหนาแน่นสูงสุด (เฉพาะประเทศที่มีประชากรเกิน 1 ล้านคน)
|-
! อันดับ !! ประเทศ/ภูมิภาค !! ประชากร !!พื้นที่ (ตารางกิโลเมตร) !! ความหนาแน่น (Pop. per km2)
|-
| 1 ||  || 5,183,700 || 710 ||align=center| 
|-
| 2 || || 1,234,596 || 750 ||align=center| 
|-
| 3 || || 152,518,015 || 147,570 ||align=center| 
|-
| 4 ||  || 23,268,372 || 36,190 ||align=center| 
|-
| 5 ||
พระธรรมมหาวีรานุวัตร (อำนวย จนฺทสโร)

พระธรรมมหาวีรานุวัตร (อำนวย จนฺทสโร ป.ธ.๔) อดีตที่ปรึกษาเจ้าคณะภาค ๕ และอดีตเจ้าอาวาสวัดคลองโพธิ์ ท่านเป็นพระนักพัฒนาด้านการศึกษาสงเคราะห์รูปสำคัญในจังหวัดอุตรดิตถ์ โดยเป็นผู้ก่อตั้งสำนักเรียนพระปริยัติธรรมวัดคลองโพธิ์ ในปี พ.ศ. 2513 (ปีที่ท่านได้รับแต่งตั้งเป็นเจ้าอาวาสวัดคลองโพธิ์) และพัฒนาสำนักเรียนแห่งนี้จนสำนักเรียนวัดคลองโพธิ์กลายเป็นสำนักเรียนบาลีที่มีพระภิกษุสามเณรสอบไล่ได้คิดจากจำนวนผู้เข้าสอบและสอบได้มากที่สุด 1 ใน 5 ของประเทศ และเคยได้รับการแต่งตั้งให้เป็นสำนักเรียนบาลีแห่งที่ 1 ของเขตการปกครองคณะสงฆ์หนเหนือ ได้รับพระมหากรุณาธิคุณโปรดเกล้าฯ พระราชทานสัญญาบัตร และพัดยศประกอบสมณศักดิ์ ในวันที่ 5 เดือนธันวาคม พ.ศ. 2556 เป็นพระราชาคณะชั้นธรรม ในราชทินนามที่ พระธรรมมหาวีรานุวัตร 
== ชาติภูมิ   ==
พระธรรมมหาวีรานุวัตร มีนามเดิมว่า อำนวย สีเสนียด เกิดเมื่อปีระกาวันที่ 15 สิงหาคม พ.ศ. 2476 ที่บ้านค้อ หมู่ 9 ตำบลสนม อำเภอรัตนบุรี จังหวัดสุรินทร์ (ปัจจุบันได้รับการยกฐานะขึ้นเป็นอำเภอสนม) โยมบิดา-โยมมารดาชื่อ พ่อเกตุ แม่สุข สีเสนียด
== การบรรพชา-อุปสมบท==
บรรพชาเป็นสามเณรเมื่ออายุ 15 ปี
อุปสมบทเป็นพระภิกษุเมื่ออายุ 20 ปี โดยมีเจ้าอธิการแก้ว รตฺนโชโต เป็นพระอุปัชฌาย์
== การศึกษา ==
สอบไล่ได้เปรียญธรรม 4 ประโยค
สอบไล่ได้นักธรรมชั้นเอก
== งานการปกครอง ==
ได้รับแต่งตั้งเป็น เจ้าคณะอำเภอเมืองอุตรดิตถ์  จังหวัดอุตรดิตถ์
ไดรับพระบัญชาสมเด็จพระสังฆราช แต่งตั้งให้ดำรงตำแหน่งเป็น รองเจ้าคณะจังหวัดอุตรดิตถ์
ได้รับพระบัญชาสมเด็จพระสังฆราช แต่งตั้งให้ดำรงตำแหน่งเป็น เจ้าอาวาสวัดคลองโพธิ์ พระอารามหลวง  จังหวัดอุตรดิตถ์
ได้รับพระบัญชาสมเด็จพระสังฆราช แต่งตั้งให้ดำรงตำแหน่งเป็น เจ้าคณะจังหวัดอุตรดิตถ์
ได้รับพระบัญชาสมเด็จพระสังฆราช แต่งตั้งให้ดำรงตำแหน่งเป็นที่ปรึกษาเจ้าคณะจังหวัดอุตรดิตถ์
ได้รับพระบัญชาสมเด็จพระสังฆราช แต่งตั้งให้ดำรงตำแหน่งเป็นที่ปรึกษาเจ้าคณะภาค ๕
== งานการศึกษา ==
ผู้ก่อตั้งสำนักเรียนพระปริยัติธรรมวัดคลองโพธิ์ ในปี พ.ศ. 2513
== รางวัลเชิดชูเกียรติ ==
ได้รับพระราชทานรางวัลเสาเสมาธรรมจักร ผู้ทำคุณประโยชน์ต่อพระพุทธศาสนา จากสมเด็จพระเทพรัตนราชสุดาฯ สยามบรมราชกุมารี
ได้รับการถวายปริญญาครุศาสตร์มหาบัณฑิตกิตติมศักดิ์ จากมหาวิทยาลัยราชภัฏอุตรดิตถ์
ได้รับการถวายปริญญาพุทธศาสตร์ดุษฎีบัณฑิตกิตติมศักดิ์ จาก มหาวิทยาลัยมหาจุฬาลงกรณราชวิทยาลัย
== สมณศักดิ์==
พ.ศ. 2516 เป็นพระครูสัญญาบัตรเจ้าอาวาสวัดราษฎร์ชั้นโท ในราชทินนามที่ พระครูปริยัติสาทร
พ.ศ. 2530 เป็นพระครูสัญญาบัตร เจ้าอาวาสพระอารามหลวงชั้นเอก ในราชทินนามเดิมที่ พระครูปริยัติสาทร
พ.ศ. 2535 เป็นพระราชาคณะชั้นสามัญที่ พระสิทธิญาณมุนี (สป.)
พ.ศ. 2540 เป็นพระราชาคณะชั้นราชที่ พระราชปริยัติมุนี ศรีศาสนกิจสุนทร มหาคณิสสร บวรสังฆาราม คามวาสี
พ.ศ. 2547 เป็นพระราชาคณะชั้นเทพที่ พระเทพปริยัติวิธาน ศีลาจารโสภณ โกศลปริยัติกิจ มหาคณิสสร บวรสังฆาราม คามวาสี
พ.ศ. 2556 เป็นพระราชาคณะชั้นธรรมที่ พระธรรมมหาวีรานุวัตร ปริยัติกิจวิมล โสภณธรรมวราลังการ ไพศาลศาสนกิจ มหาคณิสสร บวรสังฆาราม คามวาสี
== อ้างอิง==
เจ้าคณะจังหวัด
เจ้าอาวาส
มหาวีรานุวัตร
ภิกษุในสังกัดคณะสงฆ์มหานิกาย
เปรียญธรรม 4 ประโยค
ผู้ได้รับพระราชทานรางวัลเสาเสมาธรรมจักร
บุคคลจากอำเภอสนม
ภิกษุจากจังหวัดอุตรดิตถ์
ภิกษุจากจังหวัดสุรินทร์
เอแอลเอช 84001

ALH 84001 (ชื่อเต็ม Allan Hills 84001) คือ อุกกาบาต ที่ค้นพบที่แอลลันฮิลล์ทวีปแอนตาร์กติกเมื่อ พ.ศ. 2527 โดยคณะนักล่าอุกกาบาตชาวสหรัฐฯ ของโครงการ ANSMET ANSMET เช่นเดียวกับอุกกาบาตในกลุ่มของอุกกาบาตดาวอังคาร SNCs (shergottite, nakhlite, chassignite), จึงคาดการณ์ว่า ALH 84001 มาจากดาวอังคาร มวล ณ จุดค้นพบอุกกาบาตก้อนนี้มีน้ำหนัก 1.93 กิโลกรัม แต่มาเป็นข่าวใหญ่ไปทั่วโลกเมื่อ พ.ศ. 2539 เมื่อนักวิทยาศาสตร์ประกาศว่าปรากฏมีฟอสซิลขนาดเล็กมากของแบคทีเรียดาวอังคารอยู่ในก้อนอุกกาบาต
== ประวัติ ==
== รูปแบบชีวิตที่อาจเป็นไปได้ ==
ในวันที่ 6 สิงหาคม พ.ศ. 2539 อุกกาบาต ALH 84001 ได้ตกเป็นข่าวใหญ่เมื่อมีการประกาศว่าได้มีการค้นพบซากที่เป็นของสิ่งมีชีวิตของดาวอังคารซึ่งลงตีพิมพ์ในวารสารวิชาการชื่อ "วิทยาศาสตร์" โดย ดร. เดวิด แมกเคย์ แห่งองค์การนาซา

จากการสแกนด้วยกล้องจุลทรรศน์อิเลกตรอน ได้พบโครงสร้างที่แสดงให้เห็นซากสิ่งมีชีวิตในรูปคล้ายฟอสซิลของแบคที่เรีย โครงสร้างที่พบในอุกกาบาต ALH 84001 มีขนาด เส้นผ่าศูนย์กลาง 20-100 นาโนเมตร เป็นขนาดของ นาโนแบคทีเรียเชิงทฤษฎี แต่เล็กกว่าสิ่งมีชีวิตเซลล์เดียวทุกชนิดที่ได้ค้นพบมาแล้ว หากโครงสร้างฟอสซิลนี้เป็นของสิ่งมีชีวิตจริงก็จะเป็นหลักฐานที่หนักแน่นที่แสดงให้เห็นว่าสิ่งมีชีวิตนอกโลกที่ไม่ได้เกิดจากการแปดเปื้อนนั้นมีจริง
การประกาศความเป็นไปได้ว่าอาจมีสิ่งมีชีวิตนอกโลกครั้งนี้ทำให้เกิดข้อโต้เถียงกันอย่างกว้างขวาง จึงเป็นการเปิดทางให้เกิดความสนใจในการสำรวจดาวอังคารมากขึ้น การประกาศการค้นพบครั้งนี้ทำให้เกิดการคาดเดาว่าอุกกาบาตก้อนนี้คือหลักฐานจริงที่เป็นการยืนยันว่าสิ่งมีชีวิตนอกโลกมีจริง แม้แต่ประธานาธิบดีบิล คลินตันก็ยังได้ออกรายการโทรทัศน์ประกาศการค้นพบนี้อย่างเป็นทางการ
ได้มีการตรวจสอบสารอินทรีย์ในอุกกาบาตนี้อีกหลายครั้งได้พบกรดอะมิโนและโพลีไซคลิกอโรมาติกไฮโดรคาร์บอน (polycyclic aromatic hydrocarbon -PAH) ในนั้นด้วย  การโต้เถียงว่าโมเลกุลอินทีย์ที่พบในอุกกาบาตนั้นอาจเกิดจากกระบวนการที่ไม่ใช่ชีววิทยา หรือเกิดจากการแปดเปื้อนจากน้ำแข็งขั้วโลกใต้ก็ยังคงดำเนินกันอยู่ต่อไป
นับถึง พ.ศ. 2549 ผู้เชี่ยวชาญบางคนก็ยังถกเถียงกันว่าฟอสซิลจิ๋วไม่ใช่ตัวบ่งชี้การมีชีวิตแต่เกิดจากการแปดเปื้อนของไบโอฟิล์มของโลก ยังไม่มีการสรุปได้อย่างแน่นนอนว่ารูปแบบนี้เกิดขึ้นได้อย่างไร แต่ในห้องปฏิบัติการทดลองพบว่ารูปลักษณะดังกล่าวสามารถทำขึ้นได้โดยไม่ต้องอาศัยสิ่งมีชีวิตให้เข้ามามีส่วนในกระบวนการ แต่อย่างไรก็ดี หลักฐานสนับสนุนว่านาโนแบคที่เรียมีความเป็นจริงกำลังเพิ่มขึ้นมาเรื่อยๆ ทั้งๆ ที่ยังมีข้อกังขาโดยเฉพาะในช่วงแรกๆ (จากแนวคิดที่ว่าอนุภาคมีขนาดเล็กเกินกว่าที่จะบรรจุ RNA ไว้ในตัวได้)
== เอกสารอ่านเพิ่มเติม ==
"The Rock from Mars: A detective story on two planets"
"The Time Travelers Academy" นวนิยายวิทยาศาสตร์เกี่ยวกับเรื่องของนาโนแบคทีเรียบนดาวอังคาร
== ดูเพิ่ม ==
Panspermia, or more correctly Exogenesis
Deception Point - Fiction around an ALH84001 theme
== อ้างอิง ==
Mittlefehldt D. W. (1994) "ALH84001, a cumulate orthopyroxenite member of the SNC meteorite group". Meteoritics, 29, 214-221. URL accessed March 18, 2006.
Stephan T., Jessberger E. K., Heiss C. H. and Rost D. (2003) "TOF-SIMS analysis of polycyclic aromatic hydrocarbons in Allan Hills 84001". Meteorit. Planet. Sci. 38, 109–116.
== แหล่งข้อมูลอื่น ==
http://www.jpl.nasa.gov/snc/alh.html 
Allan Treiman's dissection of ALH84001 literature for the non-specialist
ดาราศาสตร์ชีววิทยา
ดาวอังคาร
ธรรมชาติวิทยาแอนตาร์คติก
ชีววิทยาดาราศาสตร์
มัสลิน

มัสลิน (muslin) เป็นผ้าทอชนิดหนึ่ง มีต้นกำเนิดจากตะวันออกกลาง เผยแพร่เข้าสู่ยุโรปในคริสต์ศตวรรษที่ 17 คำว่ามัสลินได้รับการตั้งชื่อตามชื่อเมืองแรกที่ชาวยุโรปได้เข้าไป ซึ่งก็คือเมืองโมซูล ประเทศอิรัก แต่จริง ๆ แล้วผ้าชนิดนี้กำเนิดที่เมืองธากา ประเทศบังกลาเทศ
มัสลินเป็นผ้าที่เกิดจากการฟอกผ้าขาว ผลิตจากด้ายดิบหรือเส้นไหม มักใช้ในการทำเสื้อผ้า ผ้าม่าน เบาะรองนั่ง  ผ้ามัสลินระบายอากาศได้ดีเหมาะกับการสวมใส่ในบริเวณที่มีอากาศร้อนแห้งแล้ง
คำว่า มัสลิน มีหลายความหมาย ในสหราชอาณาจักร มัสลิน หมายถึงผ้าแพรบาง แต่ในสหรัฐหมายถึงผ้าทั่วไปที่ใช้ในชีวิตประจำวัน คำแสลงของชาวอังกฤษหมายถึงผู้หญิงที่มีลักษณะเป็นสุภาพสตรี ส่วนในคำแสลงของชาวเรือ มัสลิน หมายถึงใบเรือ
== ประวัติศาสตร์ ==
ใน ค.ศ. 1298 มาร์โก โปโล บรรยายถึงผ้ามัสลินในบันทึกการเดินทางของเขา เขากล่าวว่าผ้าชนิดนี้ผลิตขึ้นในเมืองโมซูล (ในประเทศอิรักปัจจุบัน) ต่อมา แรล์ฟ ฟิตช์ นักเดินทางชาวอังกฤษในคริสต์ศตวรรษที่ 16 กล่าวชื่นชมผ้ามัสลินที่เขาพบในเมืองโสนารคาวง์ในเบงกอล ในคริสต์ศตวรรษที่ 17 และ 18 เบงกอลสมัยโมกุลกลายเป็นผู้ส่งออกผ้ามัสลินแถวหน้าของโลก โดยมีธากาสมัยโมกุลเป็นเมืองศูนย์กลางของการค้าผ้ามัสลินไปทั่วโลก ผ้ามัสลินกลายเป็นที่นิยมอย่างสูงในฝรั่งเศสในคริสต์ศตวรรษที่ 18 และในที่สุดก็แพร่กระจายไปในพื้นที่หลายส่วนของโลกตะวันตก
== อ้างอิง ==
ผ้า
อาข่าผู้น่ารัก

อาข่าผู้น่ารัก มีชื่ออื่นว่า บ้านนอกทีวี ออกฉายเมื่อวันที่ 21 สิงหาคม พ.ศ. 2551 ความยาว 79 นาที กำกับโดย สุกัญญา วงศ์สถาปัตย์ ทำรายได้รวม 5.4 แสนบาท
==นักแสดง==
ฟูอาน่า ฮิโรยาม่า ........ หมี่จู
พิมพ์พรรณ ชลายนคุปต์ ........ พี่แป้น
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2551
ภาพยนตร์ไทย
สะดุดจูบ แดนเวอร์จิ้น

== นักแสดง ==
เฮย์เดน คริสเตนเซน - Lorenzo de Lamberti
Mischa Barton - Pampinea
Tim Roth - Gerbino
Ryan Cartwright - Ghino
Rosalind Halstead - Filmonena
Kate Groombridge - Elissa
Christopher Egan - Dioneo
Nigel Planer - Uncle Bruno
Matthew Rhys - Count Dzerzhinsky
Rupert Friend - Alessandro Felice
Silvia Colloca - Sister Lisabetta
== ดูเพิ่ม ==
ข้อมูลภาพยนตร์เรื่องสะดูดจูบ แดนเวอร์จิ้น
ภาพยนตร์ที่ออกฉายในปี พ.ศ. 2551
อีทิสังฉันท์ 20

อีทิสังฉันท์  20  (บางตำราเรียก วุตตฉันท์ หรือ อีทิสฉันท์) หมายถึง ฉันท์ที่มีลีลางดงามประดุจฉันท์ที่ได้พรรณามาแล้วข้างต้น  เป็นฉันท์ที่ใช้เมื่อแสดงความรู้สึกโกรธ  กระฉับกระเฉง  ดุดัน เป็นต้น
== ฉันทลักษณ์ ==
อีทิสังฉันท์  20 มีฉันทลักษณ์ดังนี้: (+ คือ ครุ     - คือ ลหุ)
== ตัวอย่าง ==
ตัวอย่างจากสามัคคีเภทคำฉันท์
== อ้างอิง ==
http://www.watmoli.com/poetry-chapter5/old-verse/51362.html
http://vajirayana.org/สามัคคีเภทคำฉันท์/ศุภมัสดุ
กำแพงเมืองฉะเชิงเทรา

กำแพงเมืองฉะเชิงเทรา ตั้งอยู่บนถนนมรุพงษ์ อำเภอเมืองฉะเชิงเทรา ถูกสร้างขึ้นตั้งแต่สมัยรัชกาลที่ 3  ในพระราชพงศาวดาร กรุงรัตนโกสินทร์ รัชชกาลที่ ๓ เจ้าพระยาทิพากรวงศ์ กล่าวว่าสร้างในปี พ.ศ. 2377 โดยมีกรมหลวงรักษ์รณเรศร์เป็นแม่กองก่อสร้าง แต่ในหนังสือเจ้าพระยาจักรี มาถึง เจ้าพระยายมราช เจ้าพระยามหาโยธา ในปี 2378 กลับให้รายละเอียดว่า เจ้าพระยายมราช เจ้าพระยามหาโยธา ยังไม่ได้เริ่มลงมือก่อกำแพงเมืองและป้อมเมืองฉะเชิงเทรา และในจดหมายเหตุโหร ฉบับพระยาประมูลธนรัตน์ ได้บันทึกว่า "...ปีระกา จ.ศ.1199 ...ทำ(ป้อม)เมืองฉะเชิงเทรา..." เมื่อคำนวณตามปีปัจจุบัน จ.ศ.1199 จะตรง กับ พ.ศ. 2380 ฉะนั้น จึงสรุปได้ว่า กำแพงเมืองและป้อมเมืองฉะเชิงเทราเริ่มสร้างในปี พ.ศ. 2380 เพื่อป้องกันข้าศึกศัตรูรุกราน และในสมัยรัชกาลที่ 5 ได้ใช้เป็นที่ตั้งมั่นกองทัพในการปราบกบฏอั้งยี่ ซึ่งเป็นพ่อค้าฝิ่นเถื่อนชาวจีนที่มาสร้างความเดือดร้อนและวุ่นวายปล้นสะดมภ์ชาวบ้านเมืองแปดริ้วในขณะนั้น
ปัจจุบันบริเวณหน้าป้อมเมืองฉะเชิงเทรา ได้จัดเป็นสวนสาธารณะเหมาะสำหรับพักผ่อนหย่อนใจ สำหรับชมวิวทิวทัศน์บริเวณริมแม่น้ำบางปะกง และมีปืนใหญ่ให้ชมอยู่ตามกำแพงเมืองในปัจจุบัน และยังใช้เป็นที่จัดงานวันลอยกระทงของจังหวัด เป็นประจำทุกปีอีกด้วย โดยใช้ชื่องานว่า "ลอยกระทง ย้อนเวลาหาวิถีไทยเมืองฉะเชิงเทรา"
สถาปัตยกรรมบริเวณกำแพงเมือง
ตัวกำแพงตั้งเป็นแนวทิศตะวันออกไปยังทิศตะวันตก มีความยาวโดยประมาณ 525 เมตร กว้างประมาณ 290 เมตร ตัวกำแพงหนาประมาณหนึ่งเมตรสูงสามเมตร ด้านหลังมีคูน้ำและมีปืนใหญ่ตั้งอยู่ตามกำแพงเมือง
ปัจจุบันกรมศิลปากรได้ขึ้นทะเบียนเป็นโบราณสถานของชาติมาตั้งแต่ พ.ศ. 2497 ปัจจุบันด้านหน้าถูกปรับเป็นสวนพักผ่อนหย่อนใจ โดยตั้งชื่อว่า "สวนมรุพงษ์" ช่วงกลางคืนมีการเปิดไฟรอบกำแพงยามสีสันสวยงาม
โบราณสถานในจังหวัดฉะเชิงเทรา
สิ่งก่อสร้างในอำเภอเมืองฉะเชิงเทรา
ป้อมปราการในประเทศไทย
อนาสตาเซีย (ภาพยนตร์การ์ตูนปี 1997)

อนาสตาเซีย (Anastasia) เป็นภาพยนตร์การ์ตูน กำกับและอำนวยการสร้างโดยดอน บลัธและแกรี โกลด์แมน โดยนำเค้าโครงเรื่องมาจากประวัติศาสตร์ของประเทศรัสเซีย ผลิตโดยทเวนตีท์เซนจูรีฟอกซ์ ออกฉายรอบปฐมทัศน์ที่นครนิวยอร์กเมื่อวันที่ 14 พฤศจิกายน ค.ศ. 1997 ส่วนในประเทศไทย เข้าฉายเมื่อวันที่ 13 มีนาคม ค.ศ. 1998
== นักพากย์ ==
เม็ก ไรอัน พากย์เป็น แกรนด์ดัชเชสอะนัสตาซียา นีคะลายีฟนา แห่งรัสเซีย
* เคียร์สเต็น ดันสต์ พากย์เป็น อะนัสตาซียาวัย 8 ปี
จอห์น คูแซก พากย์เป็น ดิมิตรี
เคลซีย์ แกรมเมอร์ พากย์เป็น วลาดิเมียร์ "วลาด" วันยา วอยนิตสกี วาสิโลวิช
คริสโตเฟอร์ ลอยด์ พากย์เป็น กริกอรี รัสปูติน
แฮงก์ อะแซเรีย พากย์เป็น บาร์ทอก
แองเจลา แลนส์เบอรี พากย์เป็น จักรพรรดินีมารีเยีย ฟอโดรอฟนาแห่งรัสเซีย
ริก โจนส์ พากย์เป็น จักรพรรดินิโคลัสที่ 2 แห่งรัสเซีย
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2540
ภาพยนตร์อเมริกัน
ภาพยนตร์แอนิเมชัน
ภาพยนตร์โดยทเวนตีธ์เซนจูรีฟอกซ์
ภาพยนตร์ที่นำกลับมาสร้างใหม่
ภาพยนตร์ที่มีฉากในประเทศรัสเซีย
ภาพยนตร์ที่มีฉากในปารีส
ภาพยนตร์ผจญภัยจินตนิมิตอเมริกัน
เรือเอกไชยหลาวทอง

{|
|}
เรือเอกไชยหลาวทอง เป็นเรือคู่ชัก คู่กับเรือเอกไชยเหินหาว สำหรับใช้ช่วยชักลากเรือพระที่นั่งสุพรรณหงส์ ในงานพระราชพิธี  ลำปัจจุบันเป็นลำที่สอง ที่สร้างขึ้นทดแทนลำเดิม ที่ถูกระเบิดได้รับความเสียหายในสงครามโลกครั้งที่ 2 เมื่อ พ.ศ. 2487 และกรมศิลปากรได้ตัดหัวเรือและท้ายเรือเก็บรักษาไว้ในพิพิธภัณฑ์ เมื่อปี พ.ศ. 2491
เรือเอกไชยหลาวทองลำเดิม ไม่พบหลักฐานการสร้าง ส่วนลำปัจจุบัน สร้างขึ้นเมื่อปี พ.ศ. 2508 โดยกรมอู่ทหารเรือวางกระดูกงูเรือเมื่อ 2 เมษายน พ.ศ. 2508  เริ่มสร้างเมื่อ 21 เมษายน พ.ศ. 2508 และได้ลงน้ำครั้งแรกเมื่อ 19 กันยายน พ.ศ. 2510 จากนั้นจึงตกแต่งตัวเรือโดยช่างแกะสลักใช้เวลาทำงานประมาณ 14 เดือน ช่างรักปิดทองทำนาน 6 เดือน ช่างปิดทองและประดับกระจกทำงานประมาณ 4 เดือน
ในปี พ.ศ. 2524 กรมศิลปากรได้บูรณะซ่อมแซมครั้งใหญ่ เปลี่ยนไม้ตัวเรือที่ผุชำรุดบางส่วน ลงรักปิดทอง ทาสีตัวเรือใหม่และอื่น ๆ เพื่อให้ใช้ทันในงานพระราชพิธีสมโภชกรุงรัตนโกสินทร์ 200 ปี ในวันที่ 5 เมษายน พ.ศ. 2525 เริ่มซ่อมตั้งแต่ 4 กันยายน พ.ศ. 2524 จนถึง 2 มีนาคม พ.ศ. 2525
== อ้างอิง ==
เรือเอกไชยหลาวทอง
เรือพระราชพิธี
บัว สนิทวงศ์

บัว สนิทวงศ์ สามารถหมายถึง
หม่อมหลวงบัว สนิทวงศ์ หรือ หม่อมหลวงบัว กิติยากร (พ.ศ. 2452 - พ.ศ. 2542) เป็นธิดาของเจ้าพระยาวงษานุประพัทธ์ เป็นพระราชชนนีในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
หม่อมหลวงบัว สนิทวงศ์ (พ.ศ. 2457 - พ.ศ. 2529)  เป็นบุตรของหม่อมราชวงศ์สุวพันธุ์ สนิทวงศ์
หม่อมเจ้าบัว สนิทวงศ์ เป็นพระธิดาในพระเจ้าบรมวงศ์เธอ กรมหลวงวงศาธิราชสนิท
หลวงพิรุฬดิเรกพันธุ์ (หม่อมราชวงศ์บัว สนิทวงศ์)
หม่อมราชวงศ์บัว สนิทวงศ์ หรือ หม่อมราชวงศ์บัว สวัสดิกุล เป็นพระธิดาในพระวรวงศ์เธอ พระองค์เจ้าสายสนิทวงศ์ เป็นหม่อมในหม่อมเจ้ามงคลประวัติ สวัสดิกุล
== อ้างอิง ==
ราชสกุลสนิทวงศ์
พระกุมารชีพ

พระกุมารชีพ (สันสกฤต: कुमारजीव, Kumārajīva) หรือชื่อในภาษาจีนว่า จิวหมัวหลัวสือ (จีนตัวย่อ: 鸠摩罗什; จีนตัวเต็ม: 鳩摩羅什; พินยิน: Jiūmóluóshí) เป็นพระภิกษุชาวอินเดีย เกิดเมื่อ พ.ศ. 887 ที่แคว้นกุฉา บิดาชื่อกุมารยณะ มารดาชื่อชีพะ เมื่ออายุเจ็ดขวบได้ไปศึกษาธรรมของฝ่ายเถรวาทกับพระผันโถวต๋าต้าที่แคว้นโกเผน จากนั้นจึงไปศึกษาธรรมฝ่ายมหายานกับพระซิลี่เหยียสั่วหมอ จากนั้นจึงกลับแคว้นกุฉามาเรียนกับพระเปยเหมยหลัวอี้ แล้วได้เผยแผ่ธรรมที่แคว้นกุฉาเรื่อยมา
ต่อมา พระเจ้าฝูเจียน (苻堅) กษัตริย์รัฐเฉียนฉินได้ส่งนายพลหลวี่กวงออกมาปราบแคว้นกุฉา เมื่อนายพลผู้นี้ได้รับชัยชนะได้นิมนต์พระกุมารชีพกลับไปเหลียวโจวด้วย แต่ระหว่างทางทราบว่าพระเจ้าฝูเจียนพ่ายแพ้แก่ข้าศึกจึงตั้งตัวเป็นเอกราชที่เหลียวโจว จนกระทั่งพระเจ้าเหยาซิ่ง (姚興) แห่งรัฐโฮ่วฉินกรีธาทัพมาปราบและนิมนต์พระกุมารชีพให้ไปอยู่ที่ฉางอัน
เมื่อมาอยู่ที่ฉางอัน พระกุมารชีพได้แปลพระไตรปิฎกและคัมภีร์มหายานหลายเล่ม เช่น วัชรปรัชญาปารมิตาสูตร เป็นภาษาจีน ทำให้ได้สมญานามเป็นภาษาจีนว่าพระซำจั๋งหรือซันจั้ง(พระไตรปิฏกาจารย์) ท่านมรณภาพเมื่อ พ.ศ. 956 รวมอายุได้ 74 ปี
== อ้างอิง ==
อมร ทองสุก, แปล. วัชรปรัชญาปารมิตาสูตร พระสงฆ์จี้กงอรรถาธิบาย. พิมพ์ครั้งที่ 2. ชุณหวัตร. 2550.
กุมารชีพ
ภิกษุในนิกายมหายาน
ภาษายอง

ภาษายอง เป็นภาษาหนึ่งของชาวไทลื้อ ตระกูลภาษาขร้า-ไท กลุ่มกัม-ไท สาขาเบ-ไท สาขาย่อยไท-แสก มีผู้พูดราวหนึ่งแสนคนในประเทศไทย ส่วนใหญ่อาศัยอยู่ในจังหวัดลำพูน บางพื้นที่ของจังหวัดเชียงใหม่และจังหวัดเชียงราย ซึ่งสืบเชื้อสายมาจากชาวไทลื้อที่อพยพมาจากเมืองยอง รัฐชาน ประเทศพม่า มีลักษณะใกล้เคียงกับภาษาไทลื้อ
==ดูเพิ่ม==
ชาวไทยอง
== อ้างอิง ==
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ยอง
ภาษาผู้น้อย

ภาษาผู้น้อย (Phunoi) มีผู้พูดในลาว 35,635 คน (พ.ศ. 2538) ในพงสาลี มีผู้พูดในประเทศไทยในจังหวัดเชียงราย ใกล้เคียงกับภาษามปี ภาษาปเยน และภาษาบีซู จัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขาพม่า-โลโล สาขาย่อยโลโล
== อ้างอิง ==
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ผูนอย
ผูนอย
สันต์ ศรุตานนท์

พลตำรวจเอก สันต์ ศรุตานนท์  อดีตนายกสมาคมกีฬากรีฑาแห่งประเทศไทยในพระบรมราชูปถัมภ์, ที่ปรึกษากิตติมศักดิ์สมาคมขี่ม้าโปโลแห่งประเทศไทย อดีตราชองครักษ์พิเศษ และอดีตผู้บัญชาการตำรวจแห่งชาติ
== ประวัติ ==
สันต์ ศรุตานนท์ เกิดวันที่ 24 กรกฎาคม พ.ศ. 2487 ที่กรุงเทพมหานคร  เป็นบุตรของนายกระสันต์ กับนางประยงค์ ศรุตานนท์ สำเร็จการศึกษาจากโรงเรียนวชิราวุธวิทยาลัยในปี 2505 และโรงเรียนนายร้อยตำรวจในปี 2510 เขาเคยดำรงตำแหน่งผู้บัญชาการตำรวจแห่งชาติ ระหว่างวันที่  1 ตุลาคม พ.ศ. 2544 - 30 กันยายน พ.ศ. 2547
สันต์สมรสครั้งแรกกับ คุณพรรณี กนกโชติ ต่อมาได้สมรสครั้งที่สองกับ คุณหญิงเกิดศิริ ศรุตานนท์ (สกุลเดิม เศรษฐบุตร) ธิดาของสำเนา และอารินทร์ เศรษฐบุตร ซึ่งไม่มีบุตร-ธิดาด้วยกัน นอกจากนี้ในปี 2559 สันต์ยังมีข่าวในมีความสัมพันธ์กับยุวเรต กังสถาน ที่ต่อมาได้ใช้นามสกุลศรุตานนท์ ในฐานะคนดูแลด้วย  เธออ้างว่าได้รับอนุญาตจากสันต์ เพื่อตอบแทนการที่เธอปรนนิบัติดูแลคุณแม่ประยงค์และเขา และมักปรากฏตัวออกงานร่วมกันบ่อยครั้งจนมีเสียงเล่าลือกันว่าสันต์หย่าจากภริยาเดิม ซึ่งในเวลาต่อมาเกิดศิริ ภริยาในสมรสจึงส่งจดหมายชี้แจงสื่อมวลชนว่าตนยังคงสภาพสมรสกับสันต์อยู่ แต่ในความเป็นจริงในวงสังคมทราบกันดีว่าได้แยกกันอยู่คนละบ้านมาหลายสิบปีแล้ว  จากเหตุการณ์ดังกล่าวส่งผลให้มีผู้ใช้อินสตาแกรมบางส่วนไม่พอใจในเรื่องส่วนตัว โดยได้โจมตีด้วยการแสดงความเห็นต่างๆ ที่หยาบคาย ในอินสตาแกรมส่วนตัวของยุวเรต จนเธอออกมาโต้ตอบว่า "ค่ะ ไปดราม่าที่อื่นนะคะ" ที่เวลาต่อมายุวเรตลบภาพที่มีปัญหานั้นออก
== ประสบการณ์ ==
พ.ศ. 2528  คณะอนุกรรมการของคณะกรรมการ ป.ป.ป.
พ.ศ. 2539  กรรมการอำนวยการปรับปรุงการบริหารพัสดุ สำนักงบประมาณ
พ.ศ. 2541  กรรมการว่าด้วยพัสดุ
พ.ศ. 2541  กรรมาธิการวิสามัญพิจารณาร่างพระราชบัญญัติป้องกันและปราบปรามการฟอกเงิน
พ.ศ. 2542  กรรมการผู้ทรงคุณวุฒิในคณะกรรมการคุ้มครองผู้บริโภค
พ.ศ. 2544  กรรมการ การไฟฟ้าส่วนภูมิภาค
พ.ศ. 2544  กรรมการ บริษัท ปตท. จำกัด (มหาชน)
พ.ศ. 2544  กรรมการ บริษัท การบินไทย จำกัด (มหาชน)
พ.ศ. 2544  กรรมการ การท่าอากาศยานแห่งประเทศไทย
== การกีฬา ==
พล.ต.อ.สันต์ ศรุตานนท์ เป็นกรรมการโอลิมปิกแห่งประเทศไทย วาระปี พ.ศ. 2552-2556 นายกสมาคมกรีฑาแห่งประเทศไทยในพระบรมราชูปถัมภ์ และที่ปรึกษากิตติมศักดิ์ สมาคมขี่ม้าโปโลแห่งประเทศไทย
== เครื่องราชอิสริยาภรณ์ ==
=== เครื่องราชอิสริยาภรณ์ไทย ===
=== เครื่องราชอิสริยาภรณ์ต่างประเทศ ===
* พ.ศ. 2546 - 80x80px เครื่องราชอิสริยาภรณ์ดาวขั้วโลก ชั้นทวีตริตาภรณ์
* พ.ศ. 2547 - 80x80px เครื่องราชอิสริยาภรณ์ออเรนจ์-นัสเซา ชั้นนายทัพ
== อ้างอิง ==
== อ้างอิง ==
ตำรวจชาวไทย
อธิบดีกรมตำรวจและผู้บัญชาการตำรวจแห่งชาติ
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ท.จ. (ฝ่ายหน้า)
ผู้ได้รับเครื่องราชอิสริยาภรณ์ ป.ภ.
ผู้ได้รับเหรียญจักรมาลา
คณะกรรมการโอลิมปิกแห่งประเทศไทย
บุคคลจากโรงเรียนวชิราวุธวิทยาลัย
โยบิ เทพธิดาจิ้งจอก 5 หาง

โยบิ เทพธิดาจิ้กจอก 5 หาง (천년여우 여우비) เป็นแอนิเมชันเกาหลี ที่ออกฉายครั้งแรก ณ วันที่ 25 มกราคม พ.ศ. 2550 กำกับโดย Lee Seong-gang บทภาพยนตร์โดย Lee Chang-dong
== แหล่งข้อมูลอื่น ==
เว็บไซต์ทางการ  
Yobi, the Five Tailed Fox at HanCinema
ข้อมูลภาพยนตรืเรื่องโยบิ
ภาพยนตร์ที่ออกฉายในปี พ.ศ. 2550
ภาพยนตร์แอนิเมชัน
ภาพยนตร์เกาหลี
ภาพยนตร์ภาษาเกาหลี